ТОРКУАТО НЕТУ

НЕ СЕ ГОВОРИ ПОВЕЧЕ

Превод от португалски: Никола Инджов, 1998

chitanka.info

Сега вече не се говори,

една дума опазва един град

и неволния тик на лицето е край

на неговото начало.

Сега нищо не се говори

и всичко във всяко състояние е прозрачно,

словото наистина е гримаса —

и по нейния ръб

вечните птици чуруликат

в приютите.

Вие няма защо да ми издадете

номера на света на този свят,

вие няма защо да ми показвате

друго лице,

в края на краищата лице;

трябва да изрече то само

името на потъналата република

и ако е край на края на всичко

и свършек на времето —

няма защо да ми показвате

другото лице на света,

не се говори, не се разрешава,

забранено е да се сменят идеи,

повече погледи не се приемат,

опити за раздвоение, кризи, други времена…

Всяко движение е недопустимо!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги